AIŠKINAMASIS RAŠTAS

Dėl Molėtų rajono savivaldybės tarybos 2006 m. birželio 22 d. sprendimo Nr. B1-93 „Dėl savivaldybės turto perdavimo panaudos pagrindais viešajai įstaigai „Plačiajuostis internetas“ 1.2 ir 1.9 papunkčių pripažinimo netekusiais galios

**1. Parengto tarybos sprendimo projekto tikslai ir uždaviniai**

Molėtų rajono savivaldybės administracija 2016 m. kovo 23 d. gavo viešosios įstaigos „Plačiajuostis internetas“ (toliau – VšĮ) raštą Nr. R-92 „Dėl patalpų suteikimo“, kuriuo prašoma nutraukti patalpų, perduotų VšĮ pagal 2006 m. lapkričio 15 d. negyvenamųjų patalpų panaudos sutarties Nr. 09-T6 1.2 ir 1.9 papunkčius.

Pagal panaudą perduotose patalpose, esančiose administraciniame pastate Joniškio mstl. ir bendrabučio pastate Suginčių k., VšĮ buvo įrengusi RAIN mazgus. Priėmus sprendimą administracinį pastatą Joniškio mstl. parduoti viešajame aukcione, o bendrabučio pastatą Suginčių k. nurašyti ir nugriauti, Molėtų rajono savivaldybės administracija VšĮ raštu pasiūlė nutraukti panaudos sutartis šalių sutarimu. Tuo pačiu buvo tariamasi dėl kitų patalpų, kuriose gali būti įrengti RAIN mazgai.

Parengto sprendimo projekto tikslas – **pripažinti netekusiais galios Molėtų rajono savivaldybės tarybos 2006 m. birželio 22 d. sprendimo Nr. B1-93** „Dėl Savivaldybės turto perdavimo panaudos pagrindais viešajai įstaigai „Plačiajuostis internetas“ **1.2, 1.9 papunkčius,** nutraukti rašytiniu abiejų šalių sutarimu 2006 m. lapkričio 15 d. negyvenamųjų patalpų panaudos sutarties Nr. 09-T6 1.2, 1.9 papunkčiais perduotų patalpų panaudą **bei įgalioti asmenis pasirašyti susitarimus dėl patalpų panaudos nutraukimo ir turto priėmimo-perdavimo aktus**.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 18 straipsnio 1 dalis;

Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo, patvirtinto Molėtų rajono savivaldybės tarybos 2015 m. vasario 20 d. sprendimu Nr. B1-40 „Dėl Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, 21 punktas.

2006 m. lapkričio 15 d. negyvenamųjų patalpų panaudos sutarties Nr. 09-T6 9.1 papunktis.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – pasirašytas susitarimas dėl patalpų panaudos sutarties nutraukimo ir nutraukiami Molėtų rajono savivaldybės įsipareigojimai VšĮ.

Neigiamų pasekmių nenumatoma.

**4. Priemonės sprendimui įgyvendinti**

Bus parengti ir pasirašyti susitarimai **dėl patalpų panaudos nutraukimo** bei turto perdavimo – priėmimo aktai.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų rajono savivaldybės administracija.